Document ID: 32003D0571

KOMISIJAS LĒMUMS
(2003. gada 31. jūlijs),
ar ko groza Lēmumus 1999/283/EK un 2000/585/EK attiecībā uz svaigas gaļas importu no Botsvānas un Svazilendas
(izziņots ar dokumenta numuru C(2003) 2743)
(Dokuments attiecas uz EEZ)
(2003/571/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 72/462/EEK (1972. gada 12. decembris) par sanitāro un veterinārsanitāro pārbaužu problēmām, no trešām valstīm importējot liellopus, aitas un kazas, cūkas un svaigu gaļu vai gaļas produktus[1], kurā jaunākie grozījumi izdarīti ar Regulu (EK) Nr. 807/2003[2], un jo īpaši tās 14. panta 3. punktu,
ņemot vērā Padomes Direktīvu 92/45/EEK (1992. gada 16. jūnijs) par sabiedrības veselības un dzīvnieku veselības problēmām, kas saistītas ar medījamo dzīvnieku nogalināšanu un to gaļas laišanu tirgū[3], kurā jaunākie grozījumi izdarīti ar Regulu Nr. 806/2003[4], un jo īpaši tās 16. panta 3. punktu,
ņemot vērā Padomes Direktīvu 92/118/EEK (1992. gada 17. decembris), ar ko paredz dzīvnieku veselības un sabiedrības veselības prasības attiecībā uz tādu produktu tirdzniecību un importu Kopienā, uz kuriem neattiecas šādas prasības, kas paredzētas īpašos Kopienas noteikumos, kuri minēti Direktīvas 89/662/EEK A pielikuma I daļā un - attiecībā uz slimību izraisītājiem - Direktīvas 90/425/EEK A pielikuma I daļā5, kurā jaunākie grozījumi izdarīti ar Komisijas Lēmumu 2003/42/EK[5], un jo īpaši tās 10. pantu,
tā kā:
(1) Dzīvnieku veselības un veterinārās sertifikācijas nosacījumi svaigas gaļas importam no konkrētām Āfrikas valstīm ir noteikti ar Komisijas Lēmumu 1999/283/EK[6], kurā jaunākie grozījumi izdarīti ar Lēmumu 2003/163/EK[7].
(2) Dzīvnieku veselības un sabiedrības veselības aizsardzības veterinārās sertifikācijas nosacījumi medījamo un saimniecībā audzēto medījamo dzīvnieku gaļas un trušu gaļas importam no trešām valstīm ir noteikti ar Komisijas Lēmumu 2000/585/EK[8], kurā jaunākie grozījumi izdarīti ar Lēmumu 2003/163/EK.
(3) Pēc mutes un nagu sērgas uzliesmojuma Botsvānā Lēmumos 1999/283/EK un 2000/585/EK grozījumus izdarīja ar Komisijas Lēmumu 2003/74/EK[9], lai visā valstī apturētu to atkaulotas un nogatavinātas liellopu, aitu un kazu sugu, saimniecībā audzētu un medījamo nagaiņu svaigas gaļas eksportu uz Kopienu, kas ražota pēc pirmās inficēšanās dienas, līdz turpmākai informācijai, kura vajadzīga reģionalizācijas atbalstīšanai.
(4) No Botsvānas veterinārajām iestādēm tika saņemta papildu informācija un garantijas, un Lēmumos 1999/283/EK un 2000/585/EK tika izdarīti grozījumi ar Lēmumu 2003/163/EK, lai reģionalizētu valsti tā, lai atļautu importēt Kopienā šādu atkaulotu un nogatavinātu gaļu no 10., 11., 12., 13. un 14. zonas.
(5) Kopš 2003. gada janvāra visā valstī nav novēroti mutes un nagu sērgas uzliesmojuma gadījumi, visi vakcinētie dzīvnieki ir iznīcināti un tiek īstenota intensīva uzraudzība, tostarp seroloģiskā uzraudzība, uzrādot negatīvus rezultātus attiecībā uz mutes un nagu sērgu.
(6) Botsvānas varas iestādes ir sniegušas Komisijai nepieciešamās garantijas, lai, neveicot vakcināciju, 5., 6., 7., 8., 9., un 18. veterinārās kontroles zonu atkal varētu uzskatīt par tādu, kurā nav mutes un nagu sērgas.
(7) Attiecīgi jāatļauj Kopienā importēt atkaulotu un nogatavinātu liellopu, aitu un kazu sugu, saimniecībā audzētu un medījamo nagaiņu svaigu gaļu (izņemot subproduktus) no 5., 6., 7., 8., 9., un 18. zonas, ar nosacījumu, ka kaušana notiek pēc 2003. gada 7. jūnija.
(8) Pēc mutes un nagu sērgas uzliesmojuma Svazilendā Lēmumā 1999/283/EK grozījumus izdarīja ar Komisijas Lēmumu 2001/297/EK[10], lai visā valstī apturētu to atkaulotas un nogatavinātas liellopu sugas svaigas gaļas eksportu uz Kopienu, kas ražota pēc pirmās inficēšanās dienas, līdz turpmākai informācijai, kura vajadzīga reģionalizācijas atbalstīšanai.
(9) No Svazilendas veterinārajām iestādēm tika saņemta papildu informācija un garantijas, un Lēmumā 2000/585/EK tika izdarīti grozījumi ar Lēmumu 2001/661/EK[11], lai reģionalizētu valsti tā, lai atļautu importēt Kopienā šādu atkaulotu un nogatavinātu gaļu no konkrētām zonām.
(10) Visā valstī nav novēroti mutes un nagu sērgas uzliesmojuma gadījumi, pēdējā vakcinācija tika veikta 2001. gada maijā, visi vakcinētie dzīvnieki ir identificēti un tiek īstenota intensīva uzraudzība, tostarp seroloģiskā uzraudzība, kas uzrāda negatīvus rezultātus attiecībā uz mutes un nagu sērgu.
(11) Svazilendas varas iestādes ir sniegušas Komisijai nepieciešamās garantijas, lai, neveicot vakcināciju, teritoriju, izņemot teritoriju uz rietumiem no "sarkanās līnijas" žogiem, kas stiepjas uz ziemeļiem no Usutu upes līdz robežai ar Dienvidāfriku uz rietumiem no Nkalashane, atkal varētu uzskatīt par tādu, kurā nav mutes un nagu sērgas.
(12) Attiecīgi jāatļauj Kopienā importēt atkaulotu un nogatavinātu liellopu sugas svaigu gaļu (izņemot subproduktus) no šīs zonas.
(13) Tādēļ attiecīgi jāgroza Lēmumi 1999/283/EK un 2000/585/EK.
(14) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 1999/283/EK I pielikumu aizstāj ar šī lēmuma I pielikuma tekstu.
2. pants
Lēmuma 1999/283/EK II pielikumu aizstāj ar šī lēmuma II pielikuma tekstu.
3. pants
Lēmuma 2000/585/EK I pielikumu aizstāj ar šī lēmuma III pielikuma tekstu.
4. pants
Lēmuma 2000/585/EK II pielikumu aizstāj ar šī lēmuma IV pielikuma tekstu.
5. pants
Šo lēmumu piemēro no 2003. gada 4. augusta.
6. pants
Šis lēmums ir adresēts dalībvalstīm.
Briselē, 2003. gada 31. jūlijā

Labels: 3
17
18
6